राजद से सवाल है और वह सवाल जेएनयू में पूछा ही जाना चाहिए कि लोकतंत्र, धर्मनिरपेक्षता और सामाजिक न्याय की कैसी राजनीति आप बिहार में बढ़ा रहे हैं कि अतिपिछड़ों और दलितों को आपकी लाठी डराती है? प्रतिनिधित्व की बात है, सम्मान व अधिकार की बात है तो बिहार में इस मोर्चे पर अतिपिछड़ों-दलितों-पसमांदा को 15 साल के राजद शासन में क्या कुछ मिला है? केवल यही तो बताइए कि संसद और विधानसभा में आपकी उम्मीदवारों की सूची में बहुजनों के इन हिस्सों की क्या हिस्सेदारी रही है? आपकी पार्टी के कितने जिलाध्यक्ष बहुजनों के इन हिस्सों से रहे हैं?